Ларс Ерик Лундвал
Ларс Ерик Лундвал (; Карлскога, 3. април 1934 — Гетеборг, 8. април 2020) био је шведски хокејаш на леду и хокејашки тренер који је током каријере играо на левокрилног нападача.

Највећи део играчке каријере провео је играјући за екипе Седертељеа и Фрелунде у којима је провео укупно 13 сезона играјући у Шведској лиги. Са оба тима је освојио по једну титулу националног првака (у сезонама 1955/56. и 1964/65), а током свих осам сезона проведених у Фрелунди уједно је био и капитен тима. По окончању играчке каријере наставио је тренерску каријеру и десет сезона је водио екипу Фрелунде. Због великих заслуга за клуб његов дрес са број 13 је повучен из употребе у Фрелунди. У два наврата је биран у идеалну поставу шведског првенства, у сезонама  1958/59. и 1959/60, а проглашен је и за најбољег шведског играча 1964. године.

Био је стандардни репрезентацивац Шведске за коју је у периоду између 1956. и 1965. одиграо 195 званичних утакмица уз учинак од 79 постигнутих голова. У том периоду, са репрезентацијом је освојио 5 медаља на светским првенствима, укључујући и две титуле светског првака (СП 1957. и СП 1962). Био је део шведског олимпијског тима на три узастопне Зимске олимпијске игре, а највећи успех остварио је на ЗОИ 1964. у Инзбруку где је шведски тим освојио сребрну медаљу.

Види још 
 Репрезентација Шведске у хокеју на леду
 Хокеј на леду на Зимским олимпијским играма 1964.
 ХК Фрелунда

Референце

Спољашње везе 

 
 Олимпијска статистика на сајту -{sports-reference.com}-
 Биографија на сајту Олимпијског комитета Шведске

Рођени 1934.
Умрли 2020.
Шведски хокејаши на леду
Шведски хокејашки тренери
Хокејаши на леду на Зимским олимпијским играма 1956.
Шведски олимпијци на Зимским олимпијским играма 1956.
Хокејаши на леду на Зимским олимпијским играма 1960.
Шведски олимпијци на Зимским олимпијским играма 1960.
Хокејаши на леду на Зимским олимпијским играма 1964.
Шведски олимпијци на Зимским олимпијским играма 1964.
Освајачи медаља на Зимским олимпијским играма 1964.
Освајачи олимпијских медаља у хокеју на леду
Освајачи сребрних олимпијских медаља за Шведску
Светски прваци у хокеју на леду